      R O M Â N I A

JUDEŢUL HUNEDOARA 

   MUNICIPIUL BRAD

      P R I M A R U L 
  Nr. 10/11017/20.01.2026
R E F E R A T  D E  A P R O B A R E
privind  aprobarea  Planului anual de acţiune al Direcției
 de Asistenţă Socială pentru anul 2026

Potrivit prevederilor art. 118 din Legea nr. 292/2011 a asistenţei sociale, ”Planurile anuale de acţiune privind serviciile sociale se elaborează de către autorităţile administraţiei publice locale, în conformitate cu măsurile şi acţiunile prevăzute în strategia de dezvoltare a serviciilor sociale a judeţului de care aparţin, respectiv în cea a municipiului Bucureşti, pentru sectoarele de la nivelul capitalei”.
Astfel, Direcția de Asistență Socială Brad, prin Serviciul de Asistenţă Socială, a elaborat Planul anual de acţiune al Direcției de Asistenţă Socială Brad pentru anul 2026 care, în conformitate cu prevederile art. 118 alin. (3) din Legea nr. 292/2011 a asistenţei sociale, a fost transmis, în prealabil, pentru consultare, Serviciului Monitorizare, Strategii, Dezvoltare şi Implementare Proiecte, Analiză Statistică şi Incluziune Socială, Relația cu Autoritățile Publice Locale din cadrul Consiliului Judeţean Hunedoara – Direcţia Generală de Asistenţă  Socială şi Protecţia Copilului.

Acest plan se referă la acțiuni care vizează asigurarea drepturilor depline tuturor copiilor, persoanelor cu handicap, persoanelor vârstnice aflate în dificultate, precum și altor persoane sau grupuri vulnerabile, în vederea facilitării participării active a acestora la viaţa socială şi economică. 
Scopul Planului anual de acțiune este acela de a asigura copiilor și persoanelor vulnerabile un sistem de servicii sociale integrate adaptate nevoilor identificate la nivelul comunității, în vederea respectării drepturilor acestora  şi satisfacerii nevoilor sociale.
Prin adresa Consiliului Judeţean Hunedoara - Direcţia Generală de Asistenţă şi Protecţia Copilului nr. 2336/16.01.2026, înregistrată la Primăria Municipiului Brad sub nr. 12368/16.01.2026, s-a confirmat faptul că Planul respectă modelul - cadru aprobat prin Ordinul nr. 1086/2018 și cuprinde serviciile existente, bugetul estimat pentru funcționarea acestora, activități de informare a publicului, precum și activități de formare profesională a personalului, în funcție de nevoile identificate la nivelul comunității.
În contextul celor de mai sus, am inițiat prezentul proiect de hotărâre prin care am propus aprobarea Planului anual de acțiune al Direcției de Asistență Socială Brad pentru anul 2026 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 118  din Legea nr. 292/2011 a asistenţei sociale, precum și ale Ordinului nr. 1086/2018 privind aprobarea modelului-cadru al Planului anual de acţiune privind serviciile sociale administrate şi finanţate din bugetul consiliului judeţean/consiliului local/Consiliului General al Municipiului Bucureşti, ale art. 129 alin. (2) lit. d), alin.(7) lit. b) și p) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

